Hijalofan
Hijalofan je kristalni mineral, koji spada u tektosilikatnu grupu feldspata. Smatra se da je on kalijev feldspat bogat barijem. Njegova hemijska formula glasi (K,Ba)[Al(Si,Al)Si2O8], a tvrodoća iznosi 6 – 6½. Naziv hijalofan potječe iz grčkog hyalos, što znači "staklo" i phanos u značenju "pojaviti se, javljati se". Prvi tragovi ovog minerala otkriveni su 1855. u rudniku Lengenbach, Imfield, u općini Binn, Švicarska. Ovaj mineral se pretežno može naći u Evropi, i to u Švicarskoj, Australiji, Bosni (okolina Busovače), Njemačkoj, Japanu, New Jerseyju i zapadnoj obalo Sjeverne Amerike. Hijalofan ima monoklinsku kristalografiju, sa osobinama kristalne ćelije a = 8.52 Å, b = 12.95 Å, c = 7.14 Å i β = 116°. Optički, mineral iskazuje dvoaksijalnu birefringenciju, sa vrijednošću indeksa prelamanja nα = 1.542, nβ = 1.545 i nγ = 1.547 te najvećom vrijednosti birefringencije od δ = 0.005. Ima slabu disperziju i nizak reljef površine.